

 REPUBLIKA HRVATSKA

VARAŽDINSKA ŽUPANIJA

 OPĆINA VINICA

 Općinsko vijeće

KLASA: 024-04/25-01/27

URBROJ: 2186-11-25-1

Vinica, 27. ožujka 2025. godine

 Na temelju članka 35. a u vezi s člankom 8. i članka 48. Zakona o lokalnoj i područnoj (regionalnoj) samoupravi ("Narodne novine" 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19) i članka 30. Statuta Općine Vinica ("Službeni vjesnik Varaždinske županije“30/20, 9/21), Općinsko vijeće Općine Vinica donijelo je

**ODLUKU**

**o zaduženju u HBOR–u– kreditiranje putem programa kreditiranja Urbani razvojni fond za projekt ''Rekonstrukcija zgrade ugostiteljske namjene– ''Motel Opeka'' u hotel ''Baštine''**

**Članak 1.**

 Odobrava se zaduženje Općine Vinica u iznosu od 3.344.000,00 EUR za financiranje projekta "Rekonstrukcija zgrade ugostiteljske namjene– 'Motel Opeka' u hotel 'Baštine'". Zaduženje se financira s 50% iz sredstava Europskog fonda za regionalni razvoj (EFRR) i 50% iz sredstava HBOR-a.

**Članak 2.**

Općina Vinica se zadužuje prema uvjetima iz indikativne ponude HBOR-a broj SK/IP-10/2025\_UDF od 6. ožujka 2025. godine i proračunu Općine Vinice za 2025. godinu.. Namjena kredita uključuje građevinske radove, opremanje objekta i stručni nadzor, te uključuje PDV.

Krajnji rok za korištenje sredstava kredita je do 28. veljače 2027. godine.

Otplata kredita određuje se na 15 godina, uključujući 1 godinu počeka, s otplatom u 56 jednakih uzastopnih tromjesečnih rata koje dospijevaju zadnjeg dana u mjesecu. Prva rata dospijeva 31. svibnja 2028. Kamatna stopa za dio glavnice kredita iz sredstava EFRR-a iznosi 0,00% godišnje, fiksno, dok kamatna stopa za dio glavnice kredita iz sredstava HBOR-a iznosi 2,95% godišnje, fiksno. Za osiguranje kredita koristit će se zadužnica.

**Članak 3.**

Ova Odluka stupa na snagu prvi dan nakon dana objave u „Službenom vjesniku Varaždinske županije“.

 PREDSJEDNIK

 Općinskog vijeća Općine Vinica

 Predrag Štromar